stanford-oval/wikipedia huggingface dataset:
Vyötiaiskerttu

| Vyötiaiskerttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kertut Sylviidae
Suku::  Pensaskertut Curruca
Laji::  boehmi
Kaksiosainen nimi
 Curruca boehmi  (Reichenow, 1882) 
Synonyymit
 Parisoma boehmi  Sylvia boehmi 
Katso myös
   Vyötiaiskerttu Wikispeciesissä   Vyötiaiskerttu Commonsissa 
Infobox OKNimi-testi OKIUCN-testi OK: 
Vyötiaiskerttu (Curruca boehmi) on kerttujen heimoon kuuluva varpuslintu.
Levinneisyys

Vyötiaiskerttua tavataan Etiopiassa, Keniassa, Somaliassa ja Tansaniassa. Lajin on kuvattu olevan paikallisesti yleinen, ja se on luokiteltu elinvoimaiseksi.
Wûnseradiel

| Wûnseradiel Wonseradeel |
| --- | --- |
 lippu:  vaakuna

 Koordinaatit: 53°6′N, 5°28′E 
Valtio:  Alankomaat
Provinssi:  Friisinmaa
Kunta:  Súdwest-Fryslân
Hallinto:  
 – Hallinnon tyyppi:  Lakkautettu kunta
 – Pormestari:  Theunis Piersma
Kunnanvaltuusto:  15 paikkaa
Pinta-ala:  
 – Kokonaispinta-ala:  317.68 km²
 – Maa:  158.5 km²
 – Josta vettä:  159.18 km² 
Väkiluku (30.6.2008):  11 865
 – Väestötiheys:  75 as./km²
Aikavyöhyke:  UTC+1
 – Kesäaika:  UTC+2
Postinumero:  8741 - 8823
Suuntanumero(t):  0515, 0517
 
 www.wunseradiel.nl 
Infobox OKVirheellinen NIMI-arvo: 
Wûnseradiel (holl. Wonseradeel) on Alankomaiden entinen kunta, joka sijaitsi Friisinmaan provinssissa. Pinta-alaa kunnalla oli 317,68 neliökilometriä, josta vettä oli 159,18 km². Asukkaita kunnassa oli 11 865 (30.6.2008) ja asukastiheys oli 75 as./km².[lähde? ] Wûnseradielin pormestari oli Theunis Piersma. Entisen kunnan keskuspaikka on nimeltään Witmarsum (friisiksi Wytmarsum).
Vuonna 2011 tehtiin laaja kuntaliitos, jossa Bolsward, Nijefurd, Sneek, Wûnseradiel ja Wymbritseradiel muodostivat uuden kunnan Súdwest-Fryslân. Kunta on pinta-alaltaan Alankomaiden suurin.
Pohjois-Hollannin Wieringenistä tuleva Afsluitdijk-pato päättyy Wûnseradieliin. Wûnseradielin naapurikunnat olivat Harlingen ja Franekeradeel pohjoisessa, Littenseradiel, Bolsward ja Wymbritseradiel idässä ja Nijefurd etelässä.
Asutuskeskukset

Allingawier, Arkum, Arum, Atzeburen, Baarderburen, Baburen, Breezanddijk, Burgwerd, Cornwerd, De Blokken, Dedgum, Dijksterburen, Doniaburen, Eemswoude, Engwier, Exmorra, Exmorrazijl, Ferwoude, Gaast, Gooium, Grauwe Kat, Harkezijl, Hartwerd, Hayum, Hemert, Hichtum, Hieslum, Idsegahuizum, Idserdaburen, It Fliet, Jonkershuizen, Jousterp, Kampen, Kimswerd, Kooihuizen, Kornwerderzand, Koudehuizum, Lollum, Longerhouw, Makkum, Oosthem, Parrega, Piaam, Pingjum, Rijtseterp, Scharneburen, Schettens, Schraard, Strand, Tjerkwerd, Vierhuizen, Witmarsum, Wonneburen, Wons, Zurich.
Aiheesta muualla

Kuvia tai muita tiedostoja aiheesta Wûnseradiel Wikimedia Commonsissa
Virallinen kotisivu (Arkistoitu – Internet Archive) (hollanniksi) (friisiksi)
Näkymä Zurichiin Wûnseradielissa
Gdańskin kaupunginmuuri

Gdańsk vuonna 1687
Gdańskin kaupunginmuuri on pääosin purettu entinen puolustusvarustus Gdańskin vanhankaupungin ympärillä Puolassa.
Keskiaikainen muuri

Gdańskin ympärille rakennettiin puinen puolustusmuuri 1200-luvulla. Saksalainen ritarikunta tuhosi muurin vallatessaan kaupungin vuonna 1308. Kaupungin ympärille alettiin rakentaa kivimuuria 1300-luvun puolivälissä ja sen yhteyteen rakennettiin ritarikunnan linna. Muuri ja sitä ympäröinyt vallihauta valmistuivat 1379.
Seuraavalla vuosisadalla kaupunki laajeni muurin ulkopuolelle, joten muuria piti laajentaa. Muurin tehtiin lisää portteja kaupungin kasvaessa ja kaupan vilkastuessa. Lisäksi ajan myötä muuria vahvistettiin matalammalla ulkomuurilla sekä uusilla torneilla. 1500-luvun lopulla tykistön kehitys johti vanhasta muurista luopumiseen ja uuden vahvemman puolustusvarustuksen rakentamiseen. Iso osa muurista on purettu. Osia siitä, etenkin muurin portit, on yhä nähtävissä.
Uudempi puolustusmuuri

Gdańsk kutsui 1500-luvun lopulla hollantilaisia arkkitehtejä suunnittelmaa kaupungille uutta muuria kehittynyttä sodankäyntiä vastaan. Alankomaiden tasavaltaa pidettiin johtavana puolustusarkkitehtuurin maana kahdeksankymmenvuotisen sodan vuoksi.
Hollantilaiset suunnittelivat kaupungille bastionilinnoituksen, jonka rakentamiseen meni useita vuosikymmeniä. Motławaan rakennettiin kivipato, jolla sai joen tarvittaessa tulvimaan kaupungin ulkopuolelle. Samalla vanhaa kaupunkia modernisoitiin hollantilaiseen tapaan. Linnoitusta alettiin purkaa 1920-luvulla. Sen vallihautoja on täytetty ja vain osia linnoituksesta on jäljellä.
Aiheesta muualla

Kuvia tai muita tiedostoja aiheesta Gdańskin kaupunginmuuri Wikimedia Commonsissa
Keskiaikasta muuria
Osa bastionia
Elokuvavuosi 2009

Vuonna 2009 elokuvia tuotettiin maailmassa noin 5 360, mikä oli noin 100 vähemmän kuin edellisenä vuonna. Elokuvatuotannon suurvalta oli edelleen Intia, jossa sai ensi-iltansa 819 elokuvaa. Euroopan unionin alueella tuotiin ennätykselliset 1 168 pitkää elokuvaa, mutta katsoituimmat elokuvat olivat silti yhdysvaltalaisia. Elokuvat tuottivat ennätyksellisesti sekä EU:ssa että Yhdysvalloissa. Vuoden katsotuin elokuva EU:ssa oli Ice Age 3: Dinosaurusten aika ja tuottoisin elokuva Yhdysvalloissa oli Transformers: Kaatuneiden kosto.
Elokuva Euroopan unionissa > Yleiskatsaus

Vuosi 2009 oli Euroopan unionissa ennätysmäinen niin määrällisesti kuin taloudellisestikin. EU:ssa tuotettiin 2009 noin 1 168 pitkää fiktio- ja dokumenttielokuvaa eli enemmän kuin koskaan aikaisemmin. Kasvua edellisvuoteen oli 28 elokuvaa. Dokumenttielokuvien määrä pysyi ennallaan (281 elokuvaa), mutta fiktioelokuvien määrä kasvoi edellisvuoteen verrattuna 28 % (887 elokuvaa). Nousu johtui pääasiassa Saksan elokuvatuotannon kasvusta, jonka ansiosta Saksasta tuli EU:n suurin elokuvien tuottajamaa.
Elokuvien lipputulot saavuttivat myös ennätyksen EU:ssa 6,27 miljardilla eurolla. Lipputuloja kasvatti ennen kaikkea 3D-menestyselokuvien kalliimmat lippujen hinnat. Elokuvien tuotto aleni alustavien tietojen mukaan vain Irlannissa ja Latviassa. Katsojia EU:ssa oli arviolta 981,1 miljoonaa (2008: 925,3 miljoonaa). Katsojamäärät vähenivät vain kuudessa EU-maassa. Suurilla hittielokuvilla oli hallitseva asema: 42 elokuvalla oli yli viisi miljoonaa katsojaa ja 100 suosituimmalla elokuvalla oli 75 %:n markkinaosuus.
EU:ssa tuotettujen elokuvien markkinaosuus oli 26,7 % (2008: 28,2 %), mikä oli alhaisin osuus sitten vuoden 2005. Samalla yhdysvaltalaisten elokuvien osuus kasvoi 67,1 %:iin. Kotimaisten elokuvien markkinaosuus nousi vain viidessä EU-maassa. Suurinta kasvu oli Ruotsissa, jossa Stieg Larssonin Millennium-trilogian ansiosta ruotsalaisten elokuvien markkinaosuus kasvoi 81,5 %. Katsojamäärissä mitattuna suosituimmat EU-elokuvat tulivat Ranskasta, Saksasta ja Britanniasta.
Euroopan unionin katsotuimmat elokuvat olivat kuitenkin yhdysvaltalaisia. 20 katsotuimman elokuvan listalla on vain yksi kokonaan ei-yhdysvaltalainen elokuva: brittiläinen Slummien miljonääri. Katsotuin elokuva oli Ice Age 3: Dinosaurusten aika, jota seurasi brittiläis-yhdysvaltalainen Harry Potter ja puoliverinen prinssi. Harry Potterin ja Slummien miljonäärin jälkeen katsotuin EU-elokuva oli ruotsalainen Miehet jotka vihaavat naisia.
Elokuva Euroopan unionissa > Katsotuimmat elokuvat Euroopan unionissa

| Elokuva | Katsojia | Valmistumaa |
| --- | --- | --- |
| Ice Age 3: Dinosaurusten aika  | 40 223 466 | Yhdysvallat |
| Harry Potter ja puoliverinen prinssi | 33 868 313 | Yhdysvallat, Britannia |
| Up – kohti korkeuksia | 23 652 729 | Yhdysvallat |
| Avatar | 22 484 740 | Yhdysvallat |
| Twilight – Uusikuu | 22 378 521 | Yhdysvallat |
| 2012 | 21 554 739 | Yhdysvallat |
| Enkelit ja demonit | 21 108 692 | Yhdysvallat |
| Slummien miljonääri  | 16 004 477 | Britannia |
| Kunniattomat paskiaiset | 14 134 503 | Yhdysvallat |
| Transformers: Kaatuneiden kosto | 13 781 084 | Yhdysvallat |
Elokuva Euroopan unionissa > Elokuva Suomessa > Yleiskatsaus

Elokuvateattereissa Suomessa sai vuonna 2009 ensi-iltansa 174 elokuvaa. Valtaosa (106) näistä oli yhdysvaltalaisia. Toiseksi suurin maa oli Suomi 20 elokuvalla ja kolmantena Britannia 16 elokuvalla. Kaikkiaan elokuvateatterilevityksessä oli 418 elokuvaa. Elokuvien katsojatilastoissa yhdysvaltalaisilla elokuvilla oli hallitseva asema 67 %:lla. Eurooppalaiset elokuvat saavuttivat 17 % katsojista ja suomalaiset 15 %. Elokuvien lipputulojen jakauma oli lähes sama. Elokuvakäyntejä Suomessa oli 6,8 miljoonaa – 100 000 vähemmän kuin 2008.
Elokuvateattereissa 20 katsotuimman elokuvan joukossa oli vain viisi ei-yhdysvaltalaista elokuvaa (mukaan lukien yhdysvaltalais-brittiläinen Harry Potter ja puoliverinen prinssi) ja ne olivat kaikki suomalaisia: Rööperi, Haarautuvan rakkauden talo, Kielletty hedelmä, Täällä Pohjantähden alla ja Postia pappi Jaakobille. Katsotuin elokuva Suomen elokuvateattereissa oli Ice Age 3: Dinosaurusten aika.
Toisin kuin elokuvateattereissa suomalainen elokuva oli lyömätön televisiossa. Kymmenen katsotuimman elokuvan joukkoon ei mahtunut ainuttakaan täysin ulkomaista elokuvaa. Kärkikymmenikköön kuuluvat Näkymätön Elina ja Georg Ots – rakkaani olivat kumpikin yhteistuotantoa suomalaisten yhtiöiden kanssa. Myös suomalaisten lyhytelokuvien ja dokumenttielokuvien katsojamäärät televisiossa olivat huomattavan suuria.
Ulkomailla suomalainen elokuva menestyi tavallista paremmin. Kielletty hedelmä ja Postia pappi Jaakobille saivat kumpikin vuoden aikana kuusi palkintoa. Yhteensä suomalaiset elokuvat keräsivät 60 palkintoa. Suurin menestyjä oli kuitenkin Niko – Lentäjän poika, josta tuli kolmella miljoonalla katsojalla 23 maassa kaikkien aikojen katsotuin suomalainen elokuva.
Elokuva Euroopan unionissa > Elokuva Suomessa > Katsotuimmat elokuvat Suomessa

| Elokuva | Katsojia | Lipputulot | Valmistumaa |
| --- | --- | --- | --- |
| Ice Age 3: Dinosaurusten aika | 387 314 | 3 310 922 € | Yhdysvallat |
| Harry Potter ja puoliverinen prinssi | 346 170 | 2 984 499 € | Yhdysvallat, Britannia |
| Rööperi | 259 960 | 2 191 299 € | Suomi |
| Up – kohti korkeuksia | 218 543 | 1 900 334 € | Yhdysvallat |
| Enkelit ja demonit | 200 797 | 1 685 115 € | Yhdysvallat |
| Slummien miljonääri | 187 740 | 1 545 751 € | Yhdysvallat |
| Twilight – Uusikuu | 185 400 | 1 632 161 € | Yhdysvallat |
| Kunniattomat paskiaiset | 180 963 | 1 571 676 € | Yhdysvallat |
| Bolt | 161 872 | 1 305 461 € | Yhdysvallat |
| Twilight – Houkutus | 155 111 | 1 282 227 € | Yhdysvallat |
Elokuva Pohjois-Amerikassa > Yleiskatsaus

Vuosi 2009 oli Pohjois-Amerikan elokuvamarkkinoilla taloudellisesti hyvä vuosi. Elokuvien vuosituotto ylitti ensimmäisen kerran 10 miljardia dollaria. Lippuja myytiin 1,5 miljardia, mikä oli enemmän kuin edeltäneinä viitenä vuotena, mutta kuitenkin vähemmän kuin vuosituhannen alkuvuosina. Yhdysvaltalaisia ensi-iltaelokuvia oli 518, kun niitä vuonna 2008 oli 605.
Tuottoisimmille elokuville on tyypillistä erittäin suuri budjetti (valmistuskustannukset yli 200 miljoonaa dollaria, levitys- ja markkinointikulut noin 100 miljoonaa). Vuoden häviäjiin kuuluivat perinteiset elokuvatähdet: seitsemässä tuottoisimmassa elokuvassa ei ollut tunnettuja elokuvatähtiä. Poikkeuksiakin löytyi: Kauhea kankkunen ja Elämä pelissä maksoivat vain noin 35 miljoonaa, mutta tuottivat hyvin. Ensimmäinen oli tuntemattomien näyttelijöiden tähdittämä elokuva ja jälkimmäinen Sandra Bullockin paluu parrasvaloihin.
Elokuva Pohjois-Amerikassa > Tuottoisimmat elokuvat Yhdysvalloissa ja Kanadassa

| # | Elokuva | Lipputulot (miljoonaa USD) |
| --- | --- | --- |
| 1 | Transformers: Kaatuneiden kosto | 402,1 |
| 2 | Harry Potter ja puoliverinen prinssi | 302 |
| 3 | Up – kohti korkeuksia | 293 |
| 4 | Twilight – Uusikuu | 284,6 |
| 5 | Avatar | 283,8 |
| 6 | Kauhea kankkunen | 277,4 |
| 7 | Star Trek | 256,7 |
| 8 | Elämä pelissä | 209,1 |
| 9 | Möröt vastaan muukalaiset | 198,4 |
| 10 | Ice Age 3: Dinosaurusten aika  | 196,6 |
Elokuva Aasiassa

Aasian tärkeimmät elokuvamaat ovat Japani, Kiina, Etelä-Korea, Intia ja Kiinan tasavalta. Elokuvien tuotto kasvoi Aasian maissa pääasiassa yhdysvaltalaisten menestyselokuvien ansiosta. Samalla kotimaisten elokuvien markkinaosuus aleni lähes kaikkialla. Intia oli edelleen maailman elokuvatuotannon ykkönen, vaikka elokuvien määrä romahti 819 pitkää elokuvaan (1 132 vuonna 2008).
Intia oli edelleen vuonna 2009 elokuvan suurvalta: 819 ensi-iltaelokuvaa teattereissa ja 2,9 miljardia katsojaa. Ensi-iltaelokuvien määrä romahti edellisen vuoden 1 132 elokuvasta, koska elokuvatuottajien ja -levittäjien välinen kiista esti alkuvuodesta kahden kuukauden ajan kaikki uudet ensi-illat. Kiista sovittiin kesäkuussa ja sen jälkeen elokuvien tuotto jaettiin tasan tuottajien ja levittäjien kesken. Lisäksi Intian elokuva-alaa haittasivat sikainfluenssa ja piratismi. Kotimaisten elokuvien markkinaosuus oli noin 92 % (perustuu vuoden 2008 tietoihin). Intiassa tuotettiin elokuvia 21 kielellä, ja suurimmat kielet olivat hindi (noin 20 %), telugu (noin 17 %) ja tamili (noin 14 %).
Kiinassa tuotettiin 456 elokuvaa vuonna 2009, mikä oli 50 enemmän kuin 2008. Teatteriensi-iltaan näistä ei päässyt kuitenkaan kuin noin 100. Katsojien lukumäärä nousi lievästi 217 miljoonaan. Elokuvien tuotto kasvoi kuitenkin peräti 44 % 6,2 miljardiin renmibiin (noin 910 miljoonaa dollaria). Kotimaisten elokuvien markkinaosuus oli noin 57 %, sillä kotimaista elokuvaa tukivat ulkomaisten elokuvien tuontirajoitukset: 20 elokuvaa, joista tuotantoyhtiö sai prosenttiosuuden voitoista, noin 30–40 elokuvaa levitettiin kiinteään hintaan ja lisäksi ulkomaisia elokuvia sai esittää enintään kolmanneksessa elokuvateattereista.
Kiinan tuottoisimpia elokuvia olivat yhdysvaltalaiset 2012 ja Transformers: Kaatuneiden kosto. Kolmannelle sijalle nousi kaikkien aikojen menestynein kiinalainen elokuva Founding of a Republic.
Elokuva Afrikassa

Perinteisiä elokuvien tuotanto-, levitys- ja esitystapoja on Afrikassa vain Egyptissä, Etelä-Afrikassa ja Marokossa. Egyptissä ja Etelä-Afrikassa katsojia oli noin 26 miljoonaa kummassakin ja Marokossa noin kolme miljoonaa.
Egyptissä tuotettiin noin 35 elokuvaa, mutta se on silti arbiankielisen elokuvatuotannon keskus. Kotimaisten elokuvien katsojaosuus oli  noin 80 %, sillä ulkomaisia elokuvia saa levittää vain kahdeksalla kopiolla. Suosituin egyptiläinen elokuva Ramadan Mabrouk Abu Almaien… sai noin 1,4 miljoonaa katsojaa, kun taas suosituimmalla ulkomaisella elokuvalla Harry Potter ja puoliverinen prinssi oli vain noin 81 000 katsojaa. Marokossa kotimaisten elokuvien markkinaosuus oli noin 15 %, mutta kymmenen katsotuimman elokuvan joukossa oli neljä marokkolaista elokuvaa. Marokon katsotuin elokuva oli yhdysvaltalainen Fast & Furious (noin 413 000 katsojaa) ja sitä seurasi kolme marokkolaista elokuvaa.
Muualla Afrikassa elokuvatuotannon pääasiallisina levityskanavina ovat VHS, DVD ja televisio. Ne tehdään tavallisesti pienellä budjetilla ja niiden levikki on suuri. Muille Afrikan maille esikuvana on toiminut Nigerian Nollywood, joka tuottaa vuosittain noin 1 000 elokuvaa.
Tapahtumia > Tammikuu

22. tammikuuta – Vuoden 2008 Oscar-ehdokkuudet julkistettiin. Benjamin Buttonin uskomaton elämä sai 13 ehdokkuutta ja Slummien miljonääri 10.
30. tammikuuta – Vuoden 2008 animaatioelokuvien Annie-gaalassa Kung Fu Panda keräsi kymmenen palkintoa (myös parhaimman elokuvan palkinnon).
31. tammikuuta – Directors Guild of America antoi vuoden 2008 parhaan ohjaajan palkinnon Danny Boylelle (Slummien miljonääri)
Tapahtumia > Helmikuu

5.–15. helmikuuta – Berliinin elokuvajuhlat
22. helmikuuta – Oscar-palkinnot jaettiin 81. kerran. Slummien miljonääri voitti 8 palkintoa.
Tapahtumia > Maaliskuu

11. maaliskuuta – Akademie des Österreichischen Films ("Itävaltaisen elokuvan akatemia") perustettiin.
Tapahtumia > Toukokuu

13.–24. toukokuuta – Cannesin elokuvajuhlat järjestettiin 62. kerran.
Tapahtumia > Kesäkuu

31. tammikuuta – Espanjalainen ohjaaja ja käsikirjoittaja Álex de la Iglesia valittiin Espanjan elokuva-akatemian presidentiksi.
Elokuvapalkinnot > Golden Globe-, BAFTA- ja Oscar-palkinnot vuoden 2009 elokuville

| Kategoria/organisaatio | Golden Globe 2010 17>  tammikuuta 2010.Draama | Golden Globe 2010 17>  tammikuuta 2010.Musikaali tai komedia | Bafta Film Award -gaala 2010 21>  helmikuuta 2010.Bafta Film Award -gaala 2010 21. helmikuuta 2010 | Oscar-gaala 2010 7>  maaliskuuta 2010.Oscar-gaala 2010 7. maaliskuuta 2010 |
| --- | --- | --- | --- | --- |
| Paras elokuva | Avatar | Kauhea kankkunen | The Hurt Locker | The Hurt Locker |
| Paras ohjaaja | James Cameron Avatar | James Cameron Avatar | Kathryn Bigelow The Hurt Locker | Kathryn Bigelow The Hurt Locker |
| Paras miespääosa | Jeff Bridges Crazy Heart | Robert Downey Jr. Sherlock Holmes | Colin Firth A Single Man | Jeff Bridges Crazy Heart |
| Paras naispääosa | Sandra Bullock Elämä pelissä | Meryl Streep Julie & Julia | Carey Mulligan An Education | Sandra Bullock Elämä pelissä |
Paras miessivuosa: Christoph Waltz Kunniattomat paskiaiset
Paras naissivuosa: Mo’Nique Precious
| Paras sovitettu käsikirjoitus | Up in the Air Jason Reitman ja Sheldon Turner | Up in the Air Jason Reitman ja Sheldon Turner | Up in the Air Jason Reitman ja Sheldon Turner | Precious Geoffrey  Fletcher |
| Paras alkuperäinen käsikirjoitus | Up in the Air Jason Reitman ja Sheldon Turner | Up in the Air Jason Reitman ja Sheldon Turner | The Hurt Locker Mark Boal | The Hurt Locker Mark Boal |
Paras animaatio: Up – kohti korkeuksia
Paras musiikki: Up – kohti korkeuksia Michael Giacchino
| Paras vieraskielinen elokuva | Valkoinen nauha (Saksa) | Valkoinen nauha (Saksa) | Profeetta (Ranska) | Katseeseen kätketty (Argentiina) |
Elokuvapalkinnot > Jussi-palkinnot vuoden 2009 elokuville

| Sarja | Voittaja | Elokuva |
| --- | --- | --- |
| Paras elokuva | tuottajat Lasse Saarinen ja Rimbo Salomaa | Postia pappi Jaakobille |
| Paras ohjaus | Klaus Härö | Postia pappi Jaakobille |
| Paras miespääosa | Heikki Nousiainen | Postia pappi Jaakobille |
| Paras naispääosa | Minna Haapkylä | Kuulustelu |
| Paras miessivuosa | Peter Franzén | Rööperi |
| Paras naissivuosa | Amanda Pilke | Kielletty hedelmä |
| Paras käsikirjoitus | Antti Raivio, Jan Forsström ja Zaida Bergroth | Skavabölen pojat |
| Paras musiikki | Dani Strömbäck | Postia pappi Jaakobille |
Elokuvapalkinnot > Muita elokuvapalkintoja

| Palkinto | Maa | Aika | Paras elokuva | Paras ohjaus | Paras miespääosa | Paras naispääosa | Lähde |
| --- | --- | --- | --- | --- | --- | --- | --- |
| Annie-palkinto | Yhdysvallat | 6. helmikuuta 2010 | Up – kohti korkeuksia | Pete Docter Up – kohti korkeuksia | – | – |  |
| César-palkinto | Ranska | 27. helmikuuta 2010 | Profeetta | Jacques Audiard Profeetta | Tahar Rahim Profeetta | Isabelle Adjani La Journée de la jupe |  |
| Deutscher Filmpreis | Saksa | 23. huhtikuuta 2010 | Valkoinen nauha | Michael Haneke Valkoinen nauha | Burghart Klaußner Valkoinen nauha | Sibel Kekilli Die Fremde |  |
| Directors Guild of America Award | Yhdysvallat | 30. tammikuuta 2010 | – | Kathryn Bigelow The Hurt Locker | – | – |  |
| European Film Awards | Eurooppa | 12. joulukuuta 2009 | Valkoinen nauha | Michael Haneke Valkoinen nauha | Tahar Rahim Profeetta | Kate Winslet Lukija |  |
| Golden Raspberry (vuoden huonoimmalle suoritukselle) | Yhdysvallat | 6. maaliskuuta 2010 | Transformers: Kaatuneiden kosto | Michael Bay Transformers: Kaatuneiden kosto | Jonas Brothers Jonas Brothers: The 3D Concert Experience | Sandra Bullock All About Steve |  |
| Screen Actors Guild Awards | Yhdysvallat | 23. tammikuuta 2010 | – | – | Jeff Bridges  Crazy Heart | Sandra Bullock Elämä pelissä |  |
Elokuvapalkinnot > Elokuvajuhlien palkinnot > Berliinin elokuvajuhlat 5.–15. helmikuuta 2009

Kultainen karhu (paras elokuva): La teta asustada – Ohjaus: Claudia Llosa)
Hopeinen karhu:
Tuomariston suuri palkinto: Gigante (ohjaus: Adrián Biniez) ja Alle anderen (ohjaus: Maren Ade)
Paras ohjaus: Asghar Farhadi (Darbārehye Elly)
Paras miespääosa: Sotigui Kouyaté (London River)
Paras naispääosa: Birgit Minichmayr (Alle Anderen)
Elokuvapalkinnot > Elokuvajuhlien palkinnot > Cannesin elokuvajuhlat 13.–24. toukokuuta 2009

Kultainen palmu: Valkoinen nauha (ohjaus: Michael Haneke)
Grand Prix du Jury: Profeetta (ohjaus: Jacques Audiard)
Paras ohjaus: Brillante Mendoza (Kinatay)
Paras miespääosa: Christoph Waltz (Kunniattomat paskiaiset)
Paras naispääosa: Charlotte Gainsbourg (Antichrist)
Elokuvapalkinnot > Elokuvajuhlien palkinnot > Venetsian elokuvajuhlat 2.–12. syyskuuta 2009

Kultainen leijona: Libanon (ohjaus: Samuel Maoz)
Hopeinen leijona – paras ohjaus: Shirin Neshat (Zanan bedun-e mardan)
Tuomariston erikoispalkinto: Soul Kitchen (ohjaus: Fatih Akın)
Coppa Volpi – miespääosa: Colin Firth (A Single Man)
Coppa Volpi – naispääosa: Xenia Rappoport (La doppia ora)
Ensi-iltoja

3 Idiots
17 Again
500 Days of Summer
Aavikon kukka
Against the Dark
Alvin ja pikkuoravat 2
Antichrist
Arya 2
Avatar
Bitch Slap
Bodyguards and Assassins
The Box
Brothers
Bronson
The Brothers Bloom
Brüno
Chéri
Coco avant Chanel
Coco Chanel & Igor Stravinsky
Crazy Heart
Damage
A Dangerous Man
District 9
Dragonball Evolution
Ed, Edd n Eddy’s Big Picture Show
Ei nimeä
Enkelit ja demonit
Epäilyksen varjossa
Fame
Funny People
Haarautuvan rakkauden talo
Halloween II
Harry Brown
Harry Potter ja puoliverinen prinssi
The Haunting in Connecticut
High Kick Girl!
Hääkuvaaja
I Love You Phillip Morris
Ice Age 3 – Dinosaurusten aika
The Imaginarium of Doctor Parnassus
The International
Iron Maiden: Flight 666
Julie & Julia
Kaappaus metrossa – Pelham 1 2 3
Kansakunnan olohuone
Kohti uutta
Kotkanpyytäjän poika
Kreivitär
Lainkuuliainen kansalainen
Lesbovampyyrien tappajat
The Limits of Control
Looking for Eric
Magadheera
Magneettimies
Mal día para pescar
Mammutti
Merirosvoradio
Miehet jotka vihaavat naisia
Morsianten sota
Nine
Ninja
Nuori Victoria
Oceans
Odottamaton ehdotus
Oma taivas
Ottolapsi
Paha poliisi – määräsatama New Orleans
Pelimiehen painajainen
Pientä säätöä
Pihalla
Pilvilinna joka romahti
Planeetta 51
Postia pappi Jaakobille
Public Enemies
Rajattu maa
Ruslan
Saiturin joulu
Sherlock Holmes
Skavabölen pojat
State of Play
Summer Wars
Särkyneet syleilyt
Taking Chance
Terminator – Pelastus
Tie
Transformers: Kaatuneiden kosto
Twilight – Uusikuu
Tyttö joka leikki tulella
Täynnä Tarmoa
Täällä Pohjantähden alla
Vaaleanpunainen pantteri 2
Up in the Air
Viimeinen asema
Vuohia tuijottavat miehet
Väärät juuret
Youth in Revolt
Yön kirkas tähti
X-Men Origins: Wolverine
Aiheesta muualla

Elokuvavuosi 2009 Internet Movie Databasessa (englanniksi)
Gbolahan Salami

| Henkilötiedot |
| --- | --- | --- | --- |
Koko nimi: Fuad Gbolahan Salami
Syntymäaika: 15. huhtikuuta 1991
Syntymäpaikka: Lagos, Nigeria
Pelipaikka: hyökkääjä
Pituus: 183 senttimetriä
Seura
Seura: KuPS
Pelinumero: 39
Junioriseurat
: Sunshine Stars
Seurat
| Vuodet | Seura | O | (M) |
| 2007–2011 | Sunshine Stars |  |  |
| 2011 | Mamelodi Sundowns | 0 | (0) |
| 2011–2012 | Enyimba International |  |  |
| 2012–2015 | Shooting Stars |  |  |
| 2015 | → Punainen tähti (laina) | 0 | (0) |
| 2015 | Warri Wolves |  |  |
| 2016– | KuPS | 31 | (14) |
Maajoukkue
| 2008–2009 | Nigeria U20 | 16 | (5) |
| 2011 | Nigeria U23 | 3 | (0) |
| 2014– | Nigeria | 14 | (4) |
 Seurajoukkueuran tilastot kattavat vain kansalliset sarjat, päivitetty 2. helmikuuta 2016.  Maajoukkueuran tilastot päivitetty 15. syyskuuta 2016.
Gbolahan Salami (s. 15. huhtikuuta 1991 Lagos) on nigerialainen jalkapalloilija, joka edustaa Veikkausliigassa pelaavaa Kuopion Palloseuraa. Oikeajalkainen Salami on pelipaikaltaan hyökkääjä. Hän kuuluu myös Nigerian jalkapallomaajoukkueeseen.